Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset islamistit ampuivat jälleen raketteja Etelä-Israeliin.
Israelin druusijohtajat tuomitsivat iskut -
haavoittuneita kuljettaneisiin sotilasambulansseihin.
YK:n tutkijoiden mukaan sekä Syyrian armeija että kapinalliset -
tekevät tuhoisia piirityksiä, joissa siviilit jätetään -
vaille ruokaa ja lääkkeitä, mikä johtaa nälkiintymiseen.
Palestiinalaiset islamistit ampuivat jälleen raketteja Etelä-Israeliin.
Gazasta ammuttiin viime yönä raketti, -
joka räjähti avomaalla Hof Ashkelonissa.
Loukkaantumisia ei tullut tietoon eikä vahinkoja sattunut.
Israelin ilmavoimat vastasi iskemällä -
raketin ampuneeseen raketinheittimeen.
Armeijan tiedotusyksikkö julkaisi lausunnon, jossa se korosti, -
että se pitää Gazaa hallitsevaa Hamasia yksin vastuullisena iskuihin, -
joita Gazasta tehdään juutalaisvaltiota vastaan, huolimatta siitä, -
käynnistivätkö sen omat jäsenet iskun vai jokin muu Gazan islamistiryhmä.
Sitten Syyrian sotaan, jonka aikana Israel -
on taistellut pohjoisrajallaan harhaluoteja ja -kranaatteja vastaan.
Nyt lahkojen välinen väkivalta ja alueelliset siteet -
uhkaavat vetää Israelin konfliktiin.
Pysyteltyään neljä vuotta sivussa Israelin asema on vaarantumassa -
etenkin druusien suhteen.
Yhteisö on Syyrian puolella uhattu ja äänekäs Israelin puolella.
Tuorein huolenaihe syntyi maanan- taina, kun Israelin druuseja hyökkäsi -
kahden israelilaisen sotilas- ambulanssin kimppuun eri kerroilla.
Ne kuljettivat haavoittuneita Syyriasta sairaalan Israeliin.
Golanilla yksi syyrialainen kuoli iskussa, -
jota israelilaisjohtajat kutsuivat lynkkaukseksi.
Se oli rikos, joka tapahtui kylässäni ja jonka tekijät olivat kansaani.
Hävettää, että viattomia tapettiin lynkkaamalla.
Israelilla on vastuu siitä, koska sen pitää suojella siviilejä, -
joita se kuljettaa panssaroiduissa autoissa.
Uskon, ettei sitä tapahdu uudestaan -
ja että ihmiset ymmärtävät ottamansa kannan. He eivät suojele ketään -
vaan vahingoittavat Syyrian druusiyhteisöä tällä julmalla iskulla.
Israelin druusijohtajat kokoontuivat pyhimpään paikkaansa, -
Jetron haudalle. He tuomitsivat iskut ja kehottivat ihmisiä rauhoittumaan.
Druusijohtajat tuomitsevat jyrkästi iskut ambulanssia vastaan.
Tämä ei ole tapamme mukaista. Tartumme toimiin -
estääksemme tällaista valitettavaa ja tuskallista tapausta toistumasta.
Druusijohtaja, Israelin entinen varaulkoministeri Majli Wahabi, -
sanoi kokouksessa, että he pyytävät kansainvälistä yhteisöä -
tekemään Israelin tuella lopun terrorista viattomia vastaan Syyriassa.
Emme kehota Israelin valtiota osallistumaan Syyrian konfliktiin -
vaan katsomme kansainvälisen yhteisön puoleen, -
että se Israelin tuella pysäyttäisi ISISin ja muiden terroritoimet -
Syyrian viattomia ihmisiä vastaan erityisesti Druusin vuorella.
Druuseja pidetään Jetron eli Mooseksen appiukon jälkeläisinä.
Druuseilla on salainen, monoteistinen uskonto, -
ja he elävät vähemmistöinä Lähi-idässä.
Suurimmat yhteisöt ovat Syyriassa, Libanonissa ja Israelissa.
Israelin druusivähemmistö ja juutalaisenemmistö -
ovat vannoneet veriliittolaisuutta valtion ensipäivistä asti.
Channel 2 -kanavan uutisessa israelilaissairaalassa oleva mies -
kertoi kuuluvansa kapinallisryhmään Vapaan Syyrian armeija.
Mies sanoi, ettei hän puolustaisi druuseja mitenkään -
jihadisteja vastaan, koska druusit ovat uskollisia Assadin hallitukselle.
Druusijohtaja sanoi, että uutinen saat- toi olla viimeinen pisara druuseille, -
mitä tulee Israelin apuun Syyrian kapinallisille ja jihadisteille.
Pääministeri Netanjahu antoi eilen kommentteja, jotka kuvastavat, -
millaisella nuoralla Israel kävelee. Hän tuomitsi ambulanssi-iskut -
mutta ylisti Israelin "veljien liitto- laisuutta" Israelin druusikansalaisiin.
Pidän asiaa erittäin vakavana.
Emme salli kenenkään ottaa lakia omiin käsiinsä.
Emme salli kenenkään puuttua Israelin sotilaiden tehtäviin.
Etsimme ne, jotka tekivät lynkkauksen ja tuomme heidät oikeuden eteen.
Olemme lain maa emmekä kuulu ympärillämme leviävään anarkiaan.
Kehotan druusiyhteisön johtajia.
Se on upea yhteisö, jonka kanssa meillä on veljien liittolaisuus.
He ovat Israelin kansalaisia. Kehotan heitä rauhoittumaan -
ja sanomaan jokaiselle druusille Israelissa näin: -
Kunnioittakaa lakia ja sotilaita, älkääkä ottako lakia omiin käsiin.
Sitä pyydän druusiveljiltämme ja jokaiselta Israelin kansalaiselta.
Israelin mukaan se hoitaa humanitaa- risesti rajalle tulevia haavoittuneita,-
eikä se erottele heidän poliittisia tai lahkolaisia siteitään.
Poliisi pidätti eilen yhdeksän druusia Golanilla ja Galileassa -
epäiltyinä osallisuudesta sotilasambulanssi-iskuihin.
Tutkimuksessa havaittiin, että haavoittuneet olivat vain lievästi -
tai kohtalaisesti haavoittuneita ennen iskua, jossa yksi heistä murhattiin.
YK:n tutkijoiden mukaan -
sekä Syyrian armeija että kapinalliset, mukaan lukien ISIS, -
ovat tehneet tuhoisasti 420 000 syyrialaiseen vaikuttavia piirityksiä, -
joissa heidät jätetään vaille ruokaa ja lääkkeitä, mikä johtaa nälkiintymiseen.
YK:n ihmisoikeusneuvoston raportin mukaan -
Syyrian hallituksen joukot ovat pudot- taneet Aleppoon tynnyripommeja -
lähes päivittäin tänä vuonna ja tehneet sotarikoksen tähtäämällä siviileihin.
Kapinallisten tykistötuli on aiheuttanut joukoittain uhreja.
Olemme saaneet pyyntöjä useilta valtioilta, -
kansallisilta syyttäjäviranomaisilta, -
jotka toimivat eri huolten pohjalta.
Viranomaisten antamien yksityiskohtien pohjalta -
olemme päättäneet, että jotakin tietoa voidaan jakaa.
Se tieto voi liittyä henkilöihin, tilanteisiin tai tapauksiin, -
jotka voivat auttaa lain toimeenpanoprosessissa.
Meillä ei ole pääsyä rikospaikalle.
Emme tiedä tarkkaan, kuka teki mitä.
Meillä on haastatteluja ja tietoa, mutta päätelmämme on se, -
ettei kukaan, ei yksikään ryhmä, kunnioita sodankäynnin lakeja.
Sanoimme näin selvästi jo aiemmin ja tämän sanomme myös raportissa.
Tietysti muitakin on, jotka syyllistyvät asioihin enemmän tai vähemmän, -
mutta lähes kaikki ovat samassa kategoriassa.
Syyrian lähettiläs Hussam Eddin Aala kiisti tulokset hallinnon käytännöistä.
Hän lisäsi, että ISIS syyllistyi joukkomurhiin Palmyrassa, -
mitä raportissa ei ollut mainittu.
YK:n mukaan yli 220 000 ihmistä on kuollut nelivuotisessa konfliktissa, -
joka on ajanut noin 4 miljoonaa pakolaista pois kotoaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen